**ДОГОВОР**

№ ……………………………………. г.

Днес, ……………. г., в гр.София се сключи настоящият договор между:

**ЦЕНТЪР ЗА ОЦЕНЯВАНЕ В ПРЕДУЧИЛИЩНОТО И УЧИЛИЩНОТО ОБРАЗОВАНИЕ,** с адрес гр. София 1113, бул. „Цариградско шосе” № 125, бл. 5, ет. 2, ЕИК 131426401, представляван от Неда Кристанова – директор, Росица Михайлова – главен счетоводител, наричан за краткост „**ВЪЗЛОЖИТЕЛ”** от едната страна и

........................................................................................................................................................... със седалище и адрес на управление:……………...................................................................., ЕИК ................................., регистрирано ...........................с фирмено дело № ……………., партиден № …………………, представлявано от .....................................................,

**ИЗПЪЛНИТЕЛ,** от друга страна

на основание чл. 194 от Закона за общестевни поръчки се сключи договор за възлагане на обществена поръчка с предмет „Разсекретяване на изпитни работи и обобщаване на резултатите от Национално външно оценяване (НВО) след VII клас и Държавни зрелостни изпити (ДЗИ) на учебна година 2018/2019 г., вкл. предоставяне на среда за разсекретяване на изпитни работи и обобщаване по предмети, агрегиране и експорт, извеждане на резултатите с възможност за търсене по име на ученик, както и обобщени справки за изпитните резултати според заложени критерии.“, при следните условия:

**ПРЕДМЕТ НА ДОГОВОРА**

Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава:

(1) Да извърши конкретни дейности, насочени към разсекретяване на изпитни работи и обобщаване на резултатите от Национално външно оценяване (НВО) след VII клас и Държавни зрелостни изпити (ДЗИ) на учебна година 2018/2019 г., вкл. предоставяне на среда за разсекретяване на изпитни работи и обобщаване по предмети, агрегиране и експорт, извеждане на резултатите с възможност за търсене по име на ученик, както и обобщени справки за изпитните резултати според заложени критерии, в съответствие с Техническото задание на ВЪЗЛОЖИТЕЛЯ и детайлно описани в Техническото и Ценовото предложение (Приложения №№1 и 2) на ИЗПЪЛНИТЕЛЯ, неразделна част от настоящия Договор.

(2) ИЗПЪЛНИТЕЛЯТ се задължава да изпълни дейностите по ал. 1 в съответсвие с изискванията на Техническото задание на Възложителя, Техническото и Ценовото предложение на Изпълнителя, които са неразделна част от настоящия Договор и в сроковете по настоящия Договор.

**ЦЕНИ И НАЧИН НА ПЛАЩАНЕ**

**Чл.2.**(1) Цената на договора е ……………. /…………………../ лева без ДДС, ДДС в размер на …………….. /…………………………/ лева или обща стойност на договора ………………………/…………………………………../ лева.

(2) **ВЪЗЛОЖИТЕЛЯТ** осъществява плащането на три части, както следва:

– авансово плащане в размер на 40% – в срок до 20 дни, след подписване на договора;

– плащане в размер на 40% – в срок до десет дена след приключване на разсекретяването на изпитните работи от НВО 2018/2019 и представяне на оригинална фактура;

– плащане в размер на 20% – в срок до десет дена след приключване на сесия август-септември на ДЗИ 2018/2019 и представяне на оригинална фактура.

(3) В процеса на изпълнение на услугата общата стойност на договора не подлежи на промяна.

(4) Дължимите суми се превеждат по банковата сметка на ИЗПЪЛНИТЕЛЯ,

BIC код:

IBAN:

БАНКА:

**СРОК НА ДОГОВОРА**

**Чл. 3.** (1) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** УСЛУГАТА, предмет на договора, за целия период на НВО и държавни зрелостни изпити 2018/2019 г. като изпълнението на всички операции, предоставени от ВЪЗЛОЖИТЕЛЯ, се осъществяват само при условие, че до тях е осигурен свободен достъп на ИЗПЪЛНИТЕЛЯ.

(2) За краен срок за изпълнение на настоящия договор се счита девет месеца от датата на сключване на договора като ИЗПЪЛНИТЕЛЯТ поема ангажимента за точно, качествено, своевременно и отговорно предоставяне на УСЛУГАТА за целия период на договора.

**ГАРАНЦИЯ ЗА ИЗПЪЛНЕНИЕ**

**Чл. 4.** При подписването на този Договор ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто) от Стойността на Договора без ДДС, а именно ……….. (Словом: …………………………..) лева („Гаранция за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 5.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: „УНИ КРЕДИТ БУЛ БАНК“ АД

BIC: UNCR BGSF

IBAN: BG05 UNCR 7630 3100 1165 61

**Чл. 6. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, като съдържа задължение на банката – гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 7. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава зпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 8. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 5 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

**Чл. 9.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 10.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора с влизането му в сила съгласно чл. 3 от Договора и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 11.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 12.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ, или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 4 от Договора.

**Чл. 13.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл. 14. ВЪЗЛОЖИТЕЛЯТ** се задължава:

1. да оказва съдействие на **ИЗПЪЛНИТЕЛЯ** за получаване нанеобходимата информация, доколкото това енеобходимо за изпълнение на задълженията му по този договор;
2. да подпише приемно-предавателен протокол при приключване на УСЛУГАТА и приемане на работата на ИЗПЪЛНИТЕЛЯ;
3. да заплати на **ИЗПЪЛНИТЕЛЯ** уговореното възнаграждение, съобразно условията на настоящия договор;
4. да предостави на **ИЗПЪЛНИТЕЛЯ** телефони и e-mail адреси за връзка със съответните длъжностни лица свързани с всеки етап от изпълнението на УСЛУГАТА.

**Чл. 15.** **ВЪЗЛОЖИТЕЛЯТ** има право**:**

1. да контролира изпълнението на поетите от **ИЗПЪЛНИТЕЛЯ** договорни задължения. Указанията на **ВЪЗЛОЖИТЕЛЯ** в изпълнение на това му правомощие са задължителни за **ИЗПЪЛНИТЕЛЯ**,доколкото не пречат на неговата самостоятелност и не излизат извън рамките на договореното;

2. да иска от **ИЗПЪЛНИТЕЛЯ** да изпълни възложената работа в срок и без отклонения от възложеното.

**Чл. 16. ИЗПЪЛНИТЕЛЯТ** се задължава:

1. да извърши възложената работа професионално, качествено и според изискванията на **ВЪЗЛОЖИТЕЛЯ**;
2. да осигури свои представители за обезпечаване на УСЛУГАТА за целия период на договора;
3. да предостави на **ВЪЗЛОЖИТЕЛЯ** телефони и e-mail адреси за непрекъсната връзка с лицата, обслужващи УСЛУГАТА, от страна на **ИЗПЪЛНИТЕЛЯ**.
4. да обучава, консултира и оказва съдействие на място на представители на **ВЪЗЛОЖИТЕЛЯ** за срока на договора;
5. да отстранява всички недостатъци в рамките на срока на договора за своя сметка;
6. да не разгласява и да не разпространява каквато и да е било информация, предоставена от **ВЪЗЛОЖИТЕЛЯ** и станала известна, във връзка и по повод изпълнението на настоящия договор;

**Чл. 17. ИЗПЪЛНИТЕЛЯТ** има право:

1. да изисква от **ВЪЗЛОЖИТЕЛЯ** необходимото съдействие във връзка с предоставяне на УСЛУГАТА;

2. да изисква от **ВЪЗЛОЖИТЕЛЯ** приемане на работата, когато тя е извършена според договорените условия;

3.да получи уговореното в този договор възнаграждение.

**ОТГОВОРНОСТИ И НЕУСТОЙКИ**

**Чл. 18.** При забавяне изпълнението на задълженията по този договор неизправната страна дължи на изправната неустойка в размер на 0,5 % от договорената между страните цена за всеки просрочен ден, но не повече от 10% общо.

**Чл. 19.** При неизпълнение на договора неизправната страна дължи неустойка в размер на неизпълнената част (вкл. и до 100% от стойността на договора).

**ОБЩИ УСЛОВИЯ, ПРЕКРАТЯВАНЕ НА ДОГОВОРА**

**Чл. 20.** Този договор може да бъде изменян и допълван само по взаимно съгласие на страните, изразено в писмена форма.

**Чл. 21.** Настоящият договор се прекратява:

1. с изпълнение и приемане на възложената работа с протокол;
2. по взаимно съгласие между страните, изразено писмено.

**Чл. 22.** Настоящият договор може да бъде развален при доказана вина на една от страните, като невиновната страна има право на обезщетение за неизпълнение на договора.

**Чл. 23.** **ВЪЗЛОЖИТЕЛЯТ** може да развали договора едностранно в случай, че **ИЗПЪЛНИТЕЛЯТ** не изпълнява задълженията си в срок и при условията на настоящия договор.

**Чл. 24.** (1) ВЪЗЛОЖИТЕЛЯТ и ИЗПЪЛНИТЕЛЯТприемат като неразделна част от

настоящия договор следните приложения:.

**1.** Техническо задание на ВЪЗЛОЖИТЕЛЯ;

**2.** Предложение за изпълнение на поръчката (Техническа оферта) на ИЗПЪЛНИТЕЛЯ;

**3.** Предлагана цена (Ценова оферта) на ИЗПЪЛНИТЕЛЯ;

Всички спорове, възникнали при тълкуването и изпълнението на този договор се решават по споразумение между страните, а когато се окаже невъзможно – по реда на ГПК. За неуредените с този договор въпроси се прилага законодателството на Република България.

Настоящият договор се подписва в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**НЕДА КРИСТАНОВА**

**Директор на ЦОПУО**

**РОСИЦА МИХАЙЛОВА**

**Главен счетоводител**